1992. aasta veebruaris sai Neale Donald Walsch sellise kogemuse osaliseks, mis ei muutnud mitte üksnes tema enda elu, vaid ka miljonite teiste inimeste elu üle kogu maailma. See oli aeg, mil Jumal hakkas temaga rääkima, õigupoolest astus Jumal temaga üsna pikka kahekõnesse. Nendest mõttevahetustest sai hiljem raamat "Jutuajamised Jumalaga", millest kujunes rahvusvaheline bestseller. See teos on tõlgitud enam kui 34 eri keeltesse ning seda on lugenud miljonid inimesed. Nimetatud  raamatule järgnesid kaks samuti väga edukat väljaannet triloogias "Jutuajamised Jumalaga". Raamat käsitleb enamikku küsimusi, mida me iganes oleme esitanud elu ja armastuse, eesmärgi ja funktsiooni, inimeste ja suhete, hea ja kurja, süü ja patu, andeksandmise ja kahetsuse kohta, selle kohta, milline tee viib Jumala juurde ja milline põrgusse... kõige kohta. See arutleb vahetult seksi, võimu, raha, abielu, lahutuse, elutöö, tervise, pärastise ja eelnenud elu üle...kõige üle.